டாலருக்கு எதிரான நாணயங்களின் மதிப்பு குறைதல் என்பது சர்வதேச அளவில் யாருடைய கட்டுப்பாட்டிலும் இல்லை என்பதால் எப்போது இந்நிலை சரியாகும் என்று கூற முடியாது என்று கூறுகிறார் அவர். முன்பும் இது போன்ற ஒரு சூழல் வந்தபோது அப்போது ரிசர்வ் வங்கியின் ஆளுநராக இருந்த ரகுராம்ராஜன் வெளிநாடுகளில் வசிக்கும் இந்தியர்களிடம் டாலர்களை இங்கு அதிகமாக டெப்பாசிட் செய்யும் வகையில் வட்டி விகிதத்தை அதிகரித்தார் அதனால் அப்போது ஓரளவுக்கு நிலைமை கட்டுக்குள் கொண்டு வரப்பட்டது. இந்த அரசும் டாலர் இந்தியாவுக்குள் வருவதற்கு ஏதேனும் முயற்சிகள் எடுத்தார்கள் என்றால் நிலைமை கொஞ்சம் சீராகலாம். ஆனால் இது சர்வதேசப் பிரச்சனை என்பதால் இந்தியாவின் முயற்சி மட்டுமே தீர்வை தராது என்றும் கூறினார் அருள்ராஜ்.